CELEX: 62007TN0457
Language: lv
Date: 2007-12-10 00:00:00
Title: Lieta T-457/07: Prasība, kas celta 2007. gada 10. decembrī — Evropaïki Dynamiki / EFSA

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/47
            
         Prasība, kas celta 2007. gada 10. decembrī — Evropaïki Dynamiki/EFSA
   
   (Lieta T-457/07)
   (2008/C 51/87)
   Tiesvedības valoda — angļu
   Lietas dalībnieki
   
      Prasītāja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE, Atēnas (Grieķija) (pārstāvis — N. Korogiannakis, lawyer)
   
      Atbildētāja: Eiropas Pārtikas nekaitīguma iestāde (EFSA)
   
   Prasītājas prasījumi:
   
               —
            
            
               atcelt EFSA lēmumu, ar kuru noraidīts prasītājas iesniegtais piedāvājums un līguma slēgšanas tiesības piešķirtas konkursā uzvarējušajam pretendentam;
            
         
               —
            
            
               piespriest EFSA atlīdzināt prasītājai visus juridiskos un citus izdevumus, kas radušies saistībā ar šo prasību.
            
         Pamati un galvenie argumenti
   Prasītāja iesniedza savu piedāvājumu, atsaucoties uz atbildētājas izsludināto konkursu IT konsultāciju pakalpojumu sniegšanai (OV 2007/S 97-118626). Prasītāja apstrīd atbildētājas 2007. gada 1. oktobra lēmumu, ar kuru noraidīts prasītājas iesniegtais piedāvājums un līguma slēgšanas tiesības piešķirtas citam pretendentam.
   Savas prasības pamatojumam prasītāja norāda, ka EFSA nav norādījusi pamatojumu saskaņā ar EKL 253. pantu un it īpaši nav informējusi prasītāju par konkursā uzvarējušā pretendenta priekšrocībām. Prasītāja uzskata, ka EFSA, izvērtējot piedāvājumus, sajauca izvēles kritērijus ar līguma slēgšanas tiesību piešķiršanas kritērijiem un izmantoja tādus izvēles kritērijus, kas nebija tieši iekļauti uzaicinājumā uz konkursu. Prasītāja turklāt apgalvo, ka EFSA ir pieļāvusi acīmredzamu kļūdu vērtējumā.